title: Regulamentul de punere în aplicare (UE) 2018/497 al Comisiei din 21 martie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Marrone del Mugello” (IGP)]

text:
               26.3.2018

               RO

               Jurnalul Oficial al Uniunii Europene

               L 82/2

         REGULAMENTUL DE PUNERE ÎN APLICARE (UE) 2018/497 AL COMISIEI
   din 21 martie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Marrone del Mugello” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Marrone del Mugello”, înregistrată în temeiul Regulamentului (CE) nr. 1263/96 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Marrone del Mugello” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1263/96 al Comisiei din 1 iulie 1996 de completare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 (JO L 163, 2.7.1996, p. 19).

      (3)  JO C 413, 5.12.2017, p. 14.


title: Regulamentul de punere în aplicare (UE) 2018/838 al Comisiei din 31 mai 2018 privind clasificarea anumitor mărfuri în Nomenclatura combinată

text:
               7.6.2018

               RO

               Jurnalul Oficial al Uniunii Europene

               L 141/4

         REGULAMENTUL DE PUNERE ÎN APLICARE (UE) 2018/838 AL COMISIEI
   din 31 mai 2018
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 mai 2018.

            Pentru Comisie,

            Pentru Președinte,

         Stephen QUEST

            Director general

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

      ANEXĂ

                  Descrierea bunurilor

                  Clasificare (Cod NC)

                  Motive

                  (1)

                  (2)

                  (3)

                  Produs constând dintr-un înveliș de unică folosință, utilizat împreună cu o oală de noapte pentru copii, compus dintr-o pungă de plastic pe fundul căreia este fixat un tampon absorbant multistrat făcut din hârtie și un polimer superabsorbant de poliacrilat sub formă de granule.
                  Aceste granule din poliacrilat superabsorbante se transformă într-un gel atunci când vin în contact cu urina.

                  3924 90 00

                  Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate, precum și pe baza textului codurilor NC 3924  și 3924 90 00 .
                  Clasificarea la poziția 4818  este exclusă, deoarece caracterul esențial al produsului nu este dat de componentele de hârtie, ci de polimerul superabsorbant din poliacrilat.
                  Clasificarea la poziția 9619  este exclusă, deoarece produsul nu este conceput ca să fie ajustat pe corpul uman (a se vedea, de asemenea, Notele explicative la Sistemul armonizat aferente poziției 9619 ).
                  Produsul este o combinație de materiale plastice și alte materiale. Un produs care combină materiale plastice și alte materiale se clasifică la capitolul 39 cu condiția să își păstreze caracterul esențial de articole din material plastic (a se vedea, de asemenea, Notele explicative la Sistemul armonizat, Considerații generale de la capitolul 39).
                  Caracterul esențial al produsului este furnizat de polimerul superabsorbant; hârtia nu se consideră că are decât o funcție de suport sau de ambalaj.
                  Prin urmare, produsul trebuie clasificat la codul NC 3924 90 00  ca alte articole de menaj sau obiecte de uz casnic și articole de igienă sau de toaletă, din materiale plastice.


title: Regulamentul de punere în aplicare (UE) 2018/949 al Comisiei din 3 iulie 2018 de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (Text cu relevanță pentru SEE.)

text:
               4.7.2018

               RO

               Jurnalul Oficial al Uniunii Europene

               L 167/3

         REGULAMENTUL DE PUNERE ÎN APLICARE (UE) 2018/949 AL COMISIEI
   din 3 iulie 2018
   de modificare a Regulamentului (CE) nr. 1235/2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatele (2) și (3) și articolul 38 litera (d),
   întrucât:

               (1)

               Anexa III la Regulamentul (CE) nr. 1235/2008 al Comisiei (2) stabilește lista țărilor terțe ale căror sisteme de producție și măsuri de control pentru producția ecologică a produselor agricole sunt recunoscute drept echivalente cu cele prevăzute în Regulamentul (CE) nr. 834/2007.

               (2)

               În conformitate cu Acordul dintre Uniunea Europeană și Republica Chile privind comerțul cu produse ecologice, aprobat prin Decizia 2017/2307 a Consiliului (3), Uniunea Europeană și Chile acceptă importul pe teritoriile lor și introducerea pe piață ca produse ecologice a produselor enumerate în anexa la respectivul acord, cu condiția ca produsele respective să respecte legislația și reglementările fiecăreia dintre părți. Anexa I la acordul menționat vizează produsele ecologice din Chile a căror echivalență este recunoscută de Uniune. Din motive de claritate, Chile ar trebui să fie inclusă în lista din anexa III la Regulamentul (CE) nr. 1235/2008.

               (3)

               Conform informațiilor furnizate de Costa Rica, autoritatea sa competentă a adăugat un nou organism de control, și anume „Primus Auditing Operations de Costa Rica S.A” la lista organismelor de control recunoscute de această țară.

               (4)

               Potrivit informațiilor furnizate de Elveția, numele organismelor de control „Institut für Marktökologie (IMO)” și „ProCert Safety AG” s-au schimbat în „IMOswiss AG” și, respectiv, „ProCert AG”.

               (5)

               Conform informațiilor furnizate de Tunisia, numele autorității sale competente s-a schimbat. În plus, Tunisia a informat Comisia că autoritatea sa competentă a adăugat un nou organism de control, și anume „CERES GmbH”, la lista organismelor de control recunoscute de Tunisia și că numele organismului de control „Ecocert SA en Tunisie” s-a schimbat în „Ecocert SA”. A fost retrasă recunoașterea organismului de control „Suolo e Salute”. În fine, s-au atribuit noi numere de cod organismelor de control „Kiwa BCS Öko-Garantie GmbH” și „Institut national de la normalisation et de la propriété industrielle (INNORPI)”.

               (6)

               Potrivit informațiilor furnizate de Coreea de Sud, s-au transmis noi adrese de internet pentru „OCK” și pentru „Neo environmentally-friendly”. A fost retrasă recunoașterea organismului de control „Ecocert”. În fine, autoritatea competentă din Coreea de Sud a recunoscut încă patru organisme de control care ar trebui adăugate în lista din anexa III la Regulamentul (CE) nr. 1235/2008: „Ecolivestock Association”, „Association for Agricultural Products Quality Evaluation”, „University Industry Liaison office of CNU” și „Eco Agriculture Institute Inc.”.

               (7)

               Anexa IV la Regulamentul (CE) nr. 1235/2008 conține lista autorităților de control și a organismelor de control care au competența de a efectua controale și de a elibera certificate în țările terțe în scopul echivalenței.

               (8)

               Comisia a primit și a examinat o cerere de modificare a caietului de sarcini din partea „Agreco R.F. Göderz GmbH”. Pe baza informațiilor primite, Comisia a concluzionat că este justificat să recunoască „Agreco R.F. Göderz GmbH” pentru categoria de produse B în ceea ce privește toate țările terțe pentru care a fost recunoscută această entitate pentru alte categorii de produse și să extindă sfera geografică a recunoașterii acesteia pentru categoria de produse D la Capul Verde, Fiji, Iran, Cambodgia, fosta Republică iugoslavă a Macedoniei, Insulele Solomon, El Salvador, Tonga și Samoa, iar, pentru categoria de produse A, la Mexic și Uruguay.

               (9)

               Comisia a primit și a examinat o cerere de modificare a caietului de sarcini din partea „Bioagricert S.r.l.”. Pe baza informațiilor primite, Comisia a concluzionat că se justifică recunoașterea „Bioagricert S.r.l” pentru categoria de produse D în ceea ce privește Indonezia.

               (10)

               Comisia a primit și a examinat o cerere de includere în lista din anexa IV la Regulamentul (CE) nr. 1235/2008 din partea „Biocert International Pvt Ltd”. Pe baza informațiilor primite, Comisia a concluzionat că se justifică recunoașterea „Biocert International Pvt Ltd” pentru categoriile de produse D și E în ceea ce privește India, iar pentru categoriile de produse A și D în ceea ce privește Sri Lanka.

               (11)

               Comisia a primit și a examinat o cerere de modificare a caietului de sarcini din partea „Ecocert SA”. Pe baza informațiilor primite, Comisia a concluzionat că se justifică extinderea sferei geografice a recunoașterii acestei societăți pentru categoriile de produse A și D la Noua Caledonie, pentru categoria de produse B la Armenia, iar pentru categoria de produse E la Togo.

               (12)

               „Ecoglobe” a notificat Comisiei faptul că și-a schimbat adresa și adresa de internet.

               (13)

               Comisia a primit și a examinat o cerere de modificare a caietului de sarcini din partea „Ekoagros”. Pe baza informațiilor primite, Comisia a concluzionat că se justifică extinderea recunoașterii pentru Rusia la categoriile de produse B și D.

               (14)

               „NASAA Certified Organic Pty Ltd” a notificat Comisiei faptul că și-a schimbat adresa de internet.

               (15)

               Comisia a primit și a examinat o cerere de modificare a caietului de sarcini din partea „OneCert International PVT Ltd”. Pe baza informațiilor primite, Comisia a concluzionat că se justifică extinderea sferei geografice a recunoașterii acestei societăți pentru categoriile de produse A și D la Benin, Indonezia, Nigeria, Filipine și Togo.

               (16)

               „Organic Certifiers” a informat Comisia că și-a încetat activitățile de certificare în toate țările terțe pentru care fusese recunoscută. Prin urmare, această societate ar trebui să nu mai figureze în lista din anexa IV la Regulamentul (CE) nr. 1235/2008.

               (17)

               „ORSER” a notificat Comisiei faptul că și-a schimbat adresa.

               (18)

               Comisia a primit și a examinat o cerere de includere în lista din anexa IV la Regulamentul (CE) nr. 1235/2008 din partea „Q-check”. Pe baza informațiilor primite, Comisia a concluzionat că se justifică să recunoască „Q-check” pentru categoriile de produse A și D în ceea ce privește Albania, Egipt, Iordania, Kosovo, Liban, Peru, Arabia Saudită, Serbia, Turcia și Emiratele Arabe Unite.

               (19)

               „Quality Partner” a informat Comisia că și-a încetat activitățile de certificare în Indonezia, singura țară terță pentru care fusese recunoscută. Prin urmare, această societate ar trebui să nu mai figureze în lista din anexa IV la Regulamentul (CE) nr. 1235/2008.

               (20)

               „Soil Association Certification Limited” a informat Comisia că își va înceta activitățile de certificare din Egipt și Iran. Drept consecință, aceste țări ar trebui să nu mai figureze în lista din anexa IV la Regulamentul (CE) nr. 1235/2008.

               (21)

               Comisia a primit și a examinat o cerere de modificare a caietului de sarcini din partea „Valsts SIA” Sertifikācijas un testēšanas centrs„”. Pe baza informațiilor primite, Comisia a concluzionat că se justifică extinderea sferei geografice a recunoașterii acestei societăți pentru categoria de produse A la Belarus și pentru categoriile de produse A și B la Uzbekistan.

               (22)

               Ca urmare a includerii Republicii Chile în anexa III la Regulamentul (CE) nr. 1235/2008, organismele de control relevante recunoscute până în prezent pentru importul de produse din categoria A, D sau F din Chile ar trebui recunoscute în continuare, în ceea ce privește Chile, pentru respectivele categorii de produse, cu excepția produselor care se încadrează în domeniul de aplicare al acordului comercial.

               (23)

               Prin urmare, anexele III și IV la Regulamentul (CE) nr. 1235/2008 ar trebui modificate în consecință.

               (24)

               Măsurile prevăzute în prezentul regulament sunt conforme cu avizul Comitetului pentru producția ecologică,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 1235/2008 se modifică după cum urmează:

               1.

               Anexa III se modifică în conformitate cu anexa I la prezentul regulament.

               2.

               Anexa IV se modifică în conformitate cu anexa II la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 iulie 2018.

            Pentru Comisie

            Președintele

         Jean-Claude JUNCKER

      (1)  JO L 189, 20.7.2007, p. 1.

      (2)  Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

      (3)  Decizia (UE) 2017/2307 a Consiliului din 9 octombrie 2017 privind încheierea Acordului dintre Uniunea Europeană și Republica Chile privind comerțul cu produse ecologice (JO L 331, 14.12.2017, p. 1).

      ANEXA I
      Anexa III la Regulamentul (CE) nr. 1235/2008 se modifică după cum urmează:

                  1.

                  după rubrica referitoare la Canada, se introduce următoarea rubrică nouă:
                  „CHILE

                              1.

                              Categorii de produse:

                                          Categorii de produse sau produse

                                          Denumirea categoriei din anexa IV

                                          Limitări

                                          Produse vegetale neprelucrate

                                          A

                                          Numai produsele enumerate în acord

                                          Miere

                                          Numai produsele enumerate în acord

                                          Produse din plante prelucrate destinate utilizării ca alimente

                                          D

                                          Numai produsele enumerate în acord

                                          Material de înmulțire vegetativ și semințe pentru cultivare

                                          F

                                          Numai produsele enumerate în acord

                              2.

                              Originea: ingrediente obținute prin metode de producție ecologică din componența produselor din categoriile A și D care au fost cultivate în Chile sau care au fost importate în Chile:

                                          —

                                          fie din Uniune;

                                          —

                                          fie dintr-o țară terță în cadrul unui regim recunoscut de Uniune ca fiind echivalent în conformitate cu articolul 33 alineatul (2) din Regulamentul (CE) nr. 834/2007.

                              3.

                              Standarde de producție: Legea 20.089, din 17 ianuarie 2006, care instituie un sistem național de certificare a produselor agricole ecologice.

                              4.

                              Autoritatea competentă: Servicio Agricola y Ganadero (SAG), Ministerul Agriculturii. http://www.sag.cl/ambitos-de-accion/certificacion-de-productos-organicos

                              5.

                              Organisme de control:

                                          Număr de cod

                                          Denumire

                                          Adresa de internet

                                          CL-BIO-001

                                          Ecocert Chile S.A.

                                          www.ecocert.cl

                                          CL-BIO-004

                                          ARGENCERT (Instituto Argentino para la Certificación y Promoción de productos)

                                          www.argencert.com.ar

                                          CL-BIO-005

                                          CERES - Certification of Environmental Standards GmbH

                                          http://www.ceres-cert.com/

                                          CL-BIO-010

                                          BIO CERTIFICADORA SERVICIOS LIMITADA

                                          www.bioaudita.cl

                              6.

                              Organisme și autorități care eliberează certificate: aceleași ca la punctul 5.

                              7.

                              Data limită de includere: până la 31 decembrie 2020.”

                  2.

                  La rubrica referitoare la Costa Rica, la punctul 5, se adaugă următorul rând referitor la numărul de cod CR-BIO-007:

                              „CR-BIO-007

                              Primus Auditing Operations de Costa Rica S.A

                              www.primusauditingops.com”

                  3.

                  În rubrica referitoare la Elveția, la punctul 5, rândurile referitoare la numerele de cod CH-BIO-004 și CH-BIO-038 se înlocuiesc cu următorul text:

                              „CH-BIO-004

                              IMOswiss AG

                              www.imo.ch

                              CH-BIO-038

                              ProCert AG

                              https://www.procert.ch/”

                  4.

                  La rubrica referitoare la Tunisia, punctele 4 și 5 se înlocuiesc cu următorul text:

                              „4.

                              Autoritatea competentă: Ministère de l'Agriculture, des Ressources Hydrauliques et de la Pêche, www.agriculture.tn și www.onagri.tn

                              5.

                              Organisme de control:

                                          TN-BIO-001

                                          Ecocert SA

                                          www.ecocert.com

                                          TN-BIO-007

                                          Institut national de la normalisation et de la propriété industrielle (INNORPI)

                                          www.innorpi.tn

                                          TN-BIO-008

                                          CCPB Srl

                                          www.ccpb.it

                                          TN-BIO-009

                                          CERES GmbH

                                          www.ceres-cert.com

                                          TN-BIO-010

                                          Kiwa BCS Öko-Garantie GmbH

                                          www.kiwabcs.com”

                  5.

                  la rubrica referitoare la Republica Coreea, punctul 5 se modifică după cum urmează:

                              (a)

                              rândurile referitoare la KR-ORG-005, KR-ORG-019 se înlocuiesc cu următorul text:

                                          „KR-ORG-005

                                          OCK

                                          http://www.greenock.co.kr/

                                          KR-ORG-019

                                          Neo environmentally-friendly

                                          http://neoefcc.modoo.at”

                              (b)

                              KR-ORG-016 se elimină;

                              (c)

                              se adaugă următoarele rânduri:

                                          „KR-ORG-025

                                          Ecolivestock Association

                                          http://www.ecolives.co.kr

                                          KR-ORG-026

                                          Association for Agricultural Products Quality Evaluation

                                          http://apqe.co.kr

                                          KR-ORG-027

                                          University Industry Liaison office of CNU

                                          http://sanhak.jnu.ac.kr/eng/

                                          KR-ORG-029

                                          Eco Agriculture Institute Inc.

                                          http://blog.daum.net/ifea2011”

      ANEXA II
      Anexa IV la Regulamentul (CE) nr. 1235/2008 se modifică după cum urmează:

                  1.

                  La rubrica referitoare la „A CERT European Organization for Certification S.A.”, punctul 4 se înlocuiește cu următorul text:

                              „4.

                              Excepții: produse în conversie și produse vizate de anexa III.”

                  2.

                  În intrarea referitoare la „Agreco R.F. Göderz GmbH”, punctul 3 se modifică după cum urmează:

                              (a)

                              pe rândurile referitoare la Mexic și Uruguay, se adaugă un „x” în coloana A;

                              (b)

                              pe rândurile referitoare la Azerbaidjan, Bosnia și Herțegovina, Burkina Faso, Bolivia, Camerun, Columbia, Cuba, Capul Verde, Republica Dominicană, Ecuador, Egipt, Etiopia, Fiji, Georgia, Ghana, Guatemala, Honduras, Indonezia, Iran, Kenya, Kârgâzstan, Cambodgia, Kazahstan, Sri Lanka, Maroc, Moldova, Muntenegru, Madagascar, fosta Republică iugoslavă a Macedoniei, Mali, Mexic, Nigeria, Nicaragua, Nepal, Peru, Papua-Noua Guinee, Filipine, Paraguay, Serbia, Rusia, Insulele Solomon, Senegal, Suriname, El Salvador, Togo, Thailanda, Turkmenistan, Tonga, Tuvalu, Tanzania, Ucraina, Uganda, Uruguay, Uzbekistan, Venezuela, Vietnam, Samoa și Africa de Sud, se adaugă un „x” în coloana B;

                              (c)

                              pe rândurile referitoare la Capul Verde, Fiji, Iran, Cambodgia, fosta Republică iugoslavă a Macedoniei, Insulele Solomon, El Salvador, Tonga și Samoa se adaugă un „x” în coloana D;

                  3.

                  La rubrica referitoare la „Bioagricert S.r.l”, la punctul 3, pe rândul referitor la Indonezia, se adaugă un „x” în coloana D;

                  4.

                  După rubrica referitoare la „BIOcert Indonesia”, se adaugă următoarea rubrică nouă:
                  „Biocert International Pvt Ltd”

                              1.

                              Adresă: 701 Pukhraj Corporate, Opposite Navlakha Bus Stop, Indore, 452001, India

                              2.

                              Adresa de internet: http://www.biocertinternational.com

                              3.

                              Numere de cod, țări terțe și categorii de produse vizate:

                                          Număr de cod

                                          Țara terță

                                          Categoria de produse

                                          A

                                          B

                                          C

                                          D

                                          E

                                          F

                                          IN-BIO-177

                                          India

                                          —

                                          —

                                          —

                                          x

                                          x

                                          —

                                          LK-BIO-177

                                          Sri Lanka

                                          x

                                          —

                                          —

                                          x

                                          —

                                          —

                              4.

                              Excepții: produse în conversie

                              5.

                              Data limită de includere: până la 30 iunie 2021”.

                  5.

                  La rubrica referitoare la „CERES Certification of Environmental Standards GmbH”, punctul 4 se înlocuiește cu următorul text:

                              „4.

                              Excepții: produse în conversie și produse vizate de anexa III.”

                  6.

                  La rubrica referitoare la „Ecocert SA”, punctul 3 se modifică după cum urmează:

                              (a)

                              se introduce următorul rând, în ordinea numerelor de cod:

                                          „NC-BIO-154

                                          Noua Caledonie

                                          x

                                          —

                                          —

                                          x

                                          —

                                          —”

                              (b)

                              pe rândul referitor la Armenia, se adaugă un „x” în coloana B;

                              (c)

                              pe rândul referitor la Togo, se adaugă un „x” în coloana E.

                  7.

                  La rubrica referitoare la „Ecoglobe”, punctele 1 și 2 se înlocuiesc cu următorul text:

                              „1.

                              Adresă: 80 Aram Street, 0002 Yerevan, Armenia

                              2.

                              Adresa de internet: http://www.ecoglobe.com”.

                  8.

                  La rubrica referitoare la „Ekoagros”, la punctul 3, pe rândul referitor la Rusia, se adaugă un „x” în coloanele B și D.

                  9.

                  La rubrica referitoare la „IMOcert Latinoamérica Ltda”, punctul 4 se înlocuiește cu următorul text:

                              „4.

                              Excepții: produse în conversie și produse vizate de anexa III.”

                  10.

                  La rubrica referitoare la „LACON GmbH”, punctul 4 se înlocuiește cu următorul text:

                              „4.

                              Excepții: produse în conversie și produse vizate de anexa III.”

                  11.

                  La rubrica referitoare la „NASAA Certified Organic Pty Ltd”, punctul 2 se înlocuiește cu următorul text:

                              „2.

                              Adresa de internet: www.nasaacertifiedorganic.com.au”.

                  12.

                  La rubrica referitoare la „OneCert International PVT Ltd”, la punctul 3, se introduc următoarele rânduri în ordinea numerelor de cod:

                              „BJ-BIO-152

                              Benin

                              x

                              —

                              —

                              x

                              —

                              —

                              ID-BIO-152

                              Indonezia

                              x

                              —

                              —

                              x

                              —

                              —

                              NG-BIO-152

                              Nigeria

                              x

                              —

                              —

                              x

                              —

                              —

                              PH-BIO-152

                              Filipine

                              x

                              —

                              —

                              x

                              —

                              —

                              TG-BIO-152

                              Togo

                              x

                              —

                              —

                              x

                              —

                              —”

                  13.

                  La rubrica referitoare la „Oregon Tilth”, punctul 4 se înlocuiește cu următorul text:

                              „4.

                              Excepții: produse în conversie și produse vizate de anexa III.”

                  14.

                  Rubrica referitoare la „Organic Certifiers” se elimină.

                  15.

                  La rubrica referitoare la „ORSER”, punctul 1 se înlocuiește cu următorul text:

                              „1.

                              Adresă: Prof. Dr. Ahmet Taner Kislali Mah.2842 Sok.No: 4, 06810 Cayyolu, Cankaya-Ankara-TURCIA”.

                  16.

                  După rubrica referitoare la „Overseas Merchandising Inspection Co., Ltd”, se adaugă următoarea rubrică nouă:
                  „«Q-check»

                              1.

                              Adresă: 9-17 Erithrou Stavrou str., Larissa, Grecia

                              2.

                              Adresa de internet: http://www.qcheck-cert.gr

                              3.

                              Numere de cod, țări terțe și categorii de produse vizate:

                                          Număr de cod

                                          Țara terță

                                          Categoria de produse

                                          A

                                          B

                                          C

                                          D

                                          E

                                          F

                                          AL-BIO-179

                                          Albania

                                          x

                                          —

                                          —

                                          x

                                          —

                                          —

                                          AE-BIO-179

                                          Emiratele Arabe Unite

                                          x

                                          —

                                          —

                                          x

                                          —

                                          —

                                          EG-BIO-179

                                          Egipt

                                          x

                                          —

                                          —

                                          x

                                          —

                                          —

                                          JO-BIO-179

                                          Iordania

                                          x

                                          —

                                          —

                                          x

                                          —

                                          —

                                          RKS-BIO-179

                                          Kosovo

                                          x

                                          —

                                          —

                                          x

                                          —

                                          —

                                          LB-BIO-179

                                          Liban

                                          x

                                          —

                                          —

                                          x

                                          —

                                          —

                                          PE-BIO-179

                                          Peru

                                          x

                                          —

                                          —

                                          x

                                          —

                                          —

                                          TR-BIO-179

                                          Turcia

                                          x

                                          —

                                          —

                                          x

                                          —

                                          —

                                          SA-BIO-179

                                          Arabia Saudită

                                          x

                                          —

                                          —

                                          x

                                          —

                                          —

                                          RS-BIO-179

                                          Serbia

                                          x

                                          —

                                          —

                                          x

                                          —

                                          —

                              4.

                              Excepții: produse în conversie

                              5.

                              Data limită de includere: până la 30 iunie 2021”.

                  17.

                  Rubrica referitoare la „Quality Partner” se elimină.

                  18.

                  La rubrica referitoare la „Soil Association Certification Limited”, la punctul 3, rândurile referitoare la Egipt și Iran se elimină.

                  19.

                  La rubrica referitoare la „Valsts SIA«Sertifikācijas un testēšanas centrs»”, la punctul 3 se introduc următoarele rânduri în ordinea numerelor de cod:

                              „BY-BIO-173

                              Belarus

                              x

                              —

                              —

                              —

                              —

                              —

                              UZ-BIO-173

                              Uzbekistan

                              x

                              x

                              —

                              —

                              —

                              —”


title: Regulamentul de punere în aplicare (UE) 2018/1121 al Comisiei din 10 august 2018 de modificare a Regulamentului de punere în aplicare (UE) 2015/1518 al Comisiei de instituire a unei taxe antidumping definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului

text:
                  13.8.2018

                  RO

                  Jurnalul Oficial al Uniunii Europene

                  L 204/33

         REGULAMENTUL DE PUNERE ÎN APLICARE (UE) 2018/1121 AL COMISIEI
         din 10 august 2018
         de modificare a Regulamentului de punere în aplicare (UE) 2015/1518 al Comisiei de instituire a unei taxe antidumping definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1),
         având în vedere Regulamentul de punere în aplicare (UE) 2015/1518 al Comisiei din 14 septembrie 2015 de instituire a unei taxe antidumping definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului (2), în special articolul 1 alineatul (6),
         întrucât:
         A.   MĂSURI ÎN VIGOARE

                     (1)

                     Prin Regulamentul (CE) nr. 599/2009 al Consiliului din 7 iulie 2009 (3), Consiliul a instituit o taxă antidumping definitivă asupra importurilor de biomotorină originare din Statele Unite ale Americii („SUA”).

                     (2)

                     În ancheta inițială, s-au făcut cunoscuți un număr mare de producători-exportatori din SUA. În consecință, Comisia a selectat un eșantion de producători-exportatori americani care urmau să fie supuși anchetei.

                     (3)

                     Consiliul a impus niveluri individuale ale taxei asupra importurilor de biomotorină originare din SUA variind de la 0 la 198 EUR pe tonă de greutate netă pentru societățile incluse în eșantion și o taxă medie ponderată de 115,6 EUR pe tonă de greutate netă pentru alte societăți cooperante care nu sunt incluse în eșantion. În plus, un nivel al taxei de 172,2 EUR pe tonă de greutate netă a fost impus asupra importurilor de biomotorină provenind de la toate celelalte societăți din Statele Unite.

                     (4)

                     În urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009, măsurile inițiale au fost prelungite pe o perioadă de cinci ani prin Regulamentul de punere în aplicare (UE) 2015/1518.

                     (5)

                     Regulamentul de punere în aplicare (UE) 2017/1598 al Comisiei (4) a modificat Regulamentul de punere în aplicare (UE) 2015/1518 pentru a include articolul 1 alineatul (6), care permite producătorilor-exportatori să solicite tratamentul de nou producător-exportator.

                     (6)

                     Articolul 1 alineatul (6) din Regulamentul de punere în aplicare (UE) 2015/1518 prevede că Comisia poate modifica anexa I pentru a atribui taxa aplicabilă producătorilor cooperanți neincluși în eșantion, și anume 115,6 EUR pe tonă de greutate netă, în cazul în care o parte din Statele Unite ale Americii prezintă Comisiei suficiente elemente de probă prin care să demonstreze că:

                                 (a)

                                 nu a exportat biomotorină provenind din SUA în cursul perioadei de anchetă (1 aprilie 2007-31 martie 2008);

                                 (b)

                                 nu este afiliată niciunui exportator sau producător care face obiectul măsurilor instituite prin regulamentul respectiv; și

                                 (c)

                                 fie a exportat efectiv mărfurile în cauză, fie îi incumbă o obligație contractuală irevocabilă de export al unei cantități semnificative în Uniune după încheierea perioadei de anchetă.

               B.   CERERI DE ACORDARE A TRATAMENTULUI DE NOU PRODUCĂTOR-EXPORTATOR

                     (7)

                     În urma publicării Regulamentului de punere în aplicare (UE) 2015/1518, o societate din SUA, Organic Technologies (denumită în continuare „solicitantul”), s-a manifestat și a susținut că îndeplinește toate cele trei criterii stabilite în considerentul 6 și că ar trebui să i se acorde tratamentul de nou producător-exportator. Solicitantul a furnizat informații și elemente de probă ca răspuns la un chestionar primit din partea Comisiei. După o primă analiză a răspunsului la chestionar, Comisia a trimis solicitantului o scrisoare prin care a solicitat informații suplimentare. Solicitantul a răspuns.

                     (8)

                     În ceea ce privește criteriul de la litera (a), solicitantul a declarat că acesta a fost îndeplinit în cursul perioadei anchetei inițiale. De asemenea, solicitantul a susținut că a început să producă biomotorină în 2009, adică după perioada anchetei inițiale. Comisia a verificat registrele de vânzări furnizate de solicitant. Solicitantul a arătat că a început să producă biomotorină în 2009, iar primele vânzări în afara SUA au avut loc abia în 2016. Prin urmare, Comisia a admis că solicitantul nu a exportat biomotorină către Uniune în cursul perioadei anchetei inițiale. Prin urmare, solicitantul respectă criteriul (a).

                     (9)

                     În ceea ce privește criteriul (b), și anume faptul că solicitantul nu este afiliat niciunui exportator sau producător care face obiectul măsurilor antidumping instituite prin Regulamentul de punere în aplicare (UE) 2015/1518, Comisia a stabilit, pe baza documentelor prezentate de solicitant, că acesta nu are societăți afiliate care fac obiectul măsurilor. Prin urmare, solicitantul respectă criteriul (b).

                     (10)

                     În ceea ce privește criteriul de la litera (c), Comisia a stabilit, de asemenea, că solicitantul și-a asumat o obligație contractuală irevocabilă de a exporta o cantitate importantă de produs în cauză către Uniune în 2018. În acest sens, solicitantul a furnizat un contract de vânzare pentru livrarea produsului în cauză în 2018, care a îndeplinit acest criteriu. Prin urmare, solicitantul respectă criteriul (c).

                     (11)

                     În consecință, Comisia a concluzionat că solicitantul îndeplinește cele trei criterii pentru a fi considerat drept un nou producător-exportator. Prin urmare, numele acestuia ar trebui să fie adăugat pe lista societăților cooperante neincluse în eșantion din anexa I la Regulamentul de punere în aplicare (UE) 2015/1518.

                     (12)

                     Prin urmare, Regulamentul de punere în aplicare (UE) 2015/1518 al Comisiei ar trebui să fie modificat în consecință.

                     (13)

                     Comisia a informat solicitantul și industria din Uniune cu privire la concluziile de mai sus și le-a dat acestora posibilitatea de a prezenta observații. Comisia nu a primit nicio observație.

                     (14)

                     Prezentul regulament este în conformitate cu avizul Comitetului instituit prin articolul 15 alineatul (1) din Regulamentul (UE) 2016/1036,

               ADOPTĂ PREZENTUL REGULAMENT:

            Articolul 1
            În anexa I la Regulamentul de punere în aplicare (UE) 2015/1518 al Comisiei, se adaugă următoarea societate pe lista producătorilor-exportatori din Statele Unite ale Americii:

                           Denumirea societății

                           Orașul

                           Cod adițional TARIC

                           „Organic Technologies

                           Coshocton (Ohio)

                           C482 ”

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  Regulamentul de punere în aplicare (UE) 2015/1518 al Comisiei din 14 septembrie 2015 de instituire a unei taxe antidumping definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului (JO L 239, 15.9.2015, p. 69).

            (3)  Regulamentul (CE) nr. 599/2009 al Consiliului din 7 iulie 2009 de instituire a unei taxe antidumping definitive și de percepere definitivă a taxei provizorii aplicate importurilor de biomotorină originară din Statele Unite ale Americii (JO L 179, 10.7.2009, p. 26).

            (4)  Regulamentul de punere în aplicare (UE) 2017/1598 al Comisiei din 22 septembrie 2017 de modificare a Regulamentului de punere în aplicare (UE) 2015/1518 al Comisiei de instituire a unei taxe antidumping definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 al Consiliului (JO L 245, 23.9.2017, p. 1).


title: Regulamentul de punere în aplicare (UE) 2018/1122 al Comisiei din 10 august 2018 de autorizare a introducerii pe piață a sării disodice de pirolochinolină chinonă ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  13.8.2018

                  RO

                  Jurnalul Oficial al Uniunii Europene

                  L 204/36

         REGULAMENTUL DE PUNERE ÎN APLICARE (UE) 2018/1122 AL COMISIEI
         din 10 august 2018
         de autorizare a introducerii pe piață a sării disodice de pirolochinolină chinonă ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate, a fost adoptat în temeiul articolului 8 din Regulamentul (UE) 2015/2283.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou și cu privire la actualizarea listei Uniunii.

                     (4)

                     La data de 6 decembrie 2012, societatea Mitsubishi Gas Chemical Company, Inc (denumită în continuare „solicitantul”) a înaintat o cerere către autoritatea competentă din Irlanda vizând introducerea pe piața Uniunii a sării disodice de pirolochinolină chinonă produsă din bacteria Hyphomicrobium denitrificans, ca ingredient alimentar nou în sensul articolului 1 alineatul (2) litera (c) din Regulamentul (CE) nr. 258/97 al Parlamentului European și al Consiliului (3). Prin cerere se solicită ca sarea disodică de pirolochinolină chinonă să fie utilizată în suplimentele alimentare pentru populația adultă generală, cu excepția femeilor însărcinate și a celor care alăptează.

                     (5)

                     În temeiul articolului 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 privind alimentele și ingredientele alimentare noi și cu privire la care o decizie finală nu a fost luată înainte de 1 ianuarie 2018 este tratată ca o cerere transmisă în temeiul Regulamentului (UE) 2015/2283.

                     (6)

                     Deși cererea de introducere pe piață a sării disodice de pirolochinolină chinonă ca aliment nou în Uniune a fost transmisă unui stat membru în conformitate cu articolul 4 din Regulamentul (CE) nr. 258/97, cererea îndeplinește, de asemenea, cerințele prevăzute în Regulamentul (UE) 2015/2283.

                     (7)

                     Autoritatea competentă din Irlanda a emis raportul ei de evaluare inițială la 8 iulie 2016. În raportul respectiv, s-a ajuns la concluzia că este necesară o evaluare suplimentară pentru sarea disodică de pirolochinolină chinonă cu privire la siguranța acesteia în cazul consumului pe termen lung la nivelurile propuse în cerere, în conformitate cu articolul 6 alineatul (3) din Regulamentul (CE) nr. 258/97.

                     (8)

                     La 2 august 2016, Comisia a transmis raportul de evaluare inițială celorlalte state membre. Statele membre, în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, au fost de acord cu raportul de evaluare inițială întocmit de Irlanda.

                     (9)

                     Având în vedere concluziile raportului de evaluare inițială întocmit de Irlanda, cu care celelalte state membre au fost de acord, Comisia a consultat, la 13 octombrie 2016, Autoritatea Europeană pentru Siguranța Alimentară (denumită în continuare „autoritatea”), solicitându-i să efectueze o evaluare suplimentară a sării disodice de pirolochinolină chinonă ca ingredient alimentar nou în conformitate cu Regulamentul (CE) nr. 258/97.

                     (10)

                     La 24 octombrie 2017, autoritatea a adoptat un „Aviz științific privind siguranța sării disodice de pirolochinolină chinonă ca aliment nou în conformitate cu Regulamentul (CE) nr. 258/97” (4). Avizul în cauză, deși elaborat și adoptat de autoritate în temeiul Regulamentului (CE) nr. 258/97, este în conformitate cu cerințele de la articolul 11 din Regulamentul (UE) 2015/2283.

                     (11)

                     Avizul respectiv oferă suficiente motive pentru a se stabili că sarea disodică de pirolochinolină chinonă pentru utilizările și la nivelurile de utilizare propuse, atunci când este utilizată ca ingredient în suplimentele alimentare, respectă cerințele articolului 12 alineatul (1) din Regulamentul (UE) 2015/2283.

                     (12)

                     La 24 ianuarie 2018, solicitantul a prezentat Comisiei o cerere de protecție a datelor care constituie obiectul dreptului de proprietate pentru o serie de studii prezentate în sprijinul cererii, și anume un studiu privind un test de mutație inversă pe bacterii (5), un studiu privind un test de aberații cromozomiale in vitro pe limfocite din sânge uman (6), un studiu privind un test de aberații cromozomiale in vitro pe fibroblaste pulmonare de hamsteri chinezești (7), un studiu privind un test pe micronucleu (8)
                        in vivo, studii (9) de 14 zile de toxicitate orală și de 90 de zile de toxicitate orală, precum și un studiu de 28 de zile de toxicitate renală (10).

                     (13)

                     La 18 februarie 2018, autoritatea (11) a considerat că, în elaborarea avizului său privind sarea disodică de pirolochinolină chinonă ca aliment nou, datele studiilor privind testul de mutație inversă pe bacterii și testul pe micronucleu in vivo au servit ca bază pentru a atenua îngrijorările cu privire la posibila genotoxicitate a sării disodice de pirolochinolină chinonă, iar studiile privind testul de 14 zile de toxicitate orală, testul de 28 de zile de toxicitate renală și testul de 90 de zile de toxicitate orală au servit drept bază pentru a evalua profilul de toxicitate al sării disodice de pirolochinolină chinonă și pentru a stabili nivelul corespunzător la care nu se observă niciun efect advers (No Observed Adverse Effect Level – NOAEL). Prin urmare, se consideră că nu s-ar fi putut ajunge la respectivele concluzii privind siguranța sării disodice de pirolochinolină chinonă, în absența datelor din rapoartele nepublicate ale studiilor respective.

                     (14)

                     În urma primirii avizului autorității, Comisia a cerut solicitantului clarificări suplimentare cu privire la justificarea oferită în ceea ce privește afirmația sa legată de deținerea dreptului de proprietate asupra rapoartelor studiilor, care erau nepublicate la momentul prezentării cererii, și la afirmația sa conform căreia acesta are un drept exclusiv de a face trimiteri la studiile respective, astfel cum se menționează la articolul 26 alineatul (2) literele (a) și (b) din Regulamentul (UE) 2015/2283.

                     (15)

                     Solicitantul a declarat, de asemenea, că, la momentul în care a fost depusă cererea, el deținea drepturi de proprietate sau drepturi exclusive de a face trimiteri la studiile în cauză în temeiul legislației naționale și că, prin urmare, părțile terțe nu puteau să aibă acces sau să utilizeze studiile respective în mod legal. Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283.

                     (16)

                     În consecință, în conformitate cu articolul 26 alineatul (2) din Regulamentul (UE) 2015/2283, testul de mutație inversă pe bacterii, studiile privind un test pe micronucleu in vivo, studiul de 14 zile de toxicitate orală, studiul de 28 de zile de toxicitate renală și studiile de 90 de zile de toxicitate orală cuprinse în dosarul solicitantului nu ar trebui să fie utilizate de autoritate în favoarea unui solicitant ulterior pentru o perioadă de cinci ani de la data intrării în vigoare a prezentului regulament. În consecință, introducerea pe piața Uniunii a alimentului nou autorizat prin prezentul regulament ar trebui să fie limitată la solicitantul în cauză pe o perioadă de cinci ani.

                     (17)

                     Cu toate acestea, restrângerea autorizării acestui aliment nou și a trimiterii la studiile cuprinse în dosarul solicitantului pentru utilizarea exclusivă a solicitantului nu împiedică alți solicitanți să solicite o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care să justifice autorizarea în temeiul prezentului regulament.

                     (18)

                     Ținând seama de utilizarea preconizată în suplimentele alimentare pentru populația adultă generală, precum și de faptul că cererea de autorizare exclude femeile însărcinate și pe cele care alăptează, suplimentele alimentare care conțin sare disodică de pirolochinolină chinonă ar trebui să fie etichetate în mod corespunzător.

                     (19)

                     Directiva 2002/46/CE a Parlamentului European și a Consiliului (12) stabilește cerințele pentru suplimentele alimentare. Utilizarea sării disodice de pirolochinolină chinonă ar trebui autorizată fără a aduce atingere respectivei directive.

                     (20)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Se include sarea disodică de pirolochinolină chinonă, cu specificațiile din anexa la prezentul regulament, în lista cu alimente noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pentru o perioadă de cinci ani de la data intrării în vigoare a prezentului regulament numai solicitantul inițial:

                           Societatea: Mitsubishi Gas Chemical Company, Inc.;

                           Adresă: Mitsubishi Building 5-2 Marunouchi 2-chome, Chiyoda-ku, Tokyo 100-8324, Japonia,

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru alimentul nou, fără a face trimitere la datele protejate în temeiul articolului 2 din prezentul regulament sau cu acordul Mitsubishi Gas Chemical Company, Inc.

               (3)   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.

               (4)   Autorizația prevăzută în prezentul articol nu aduce atingere dispozițiilor Directivei 2002/46/CE.

            Articolul 2
            Studiile cuprinse în dosarul de cerere, pe baza cărora autoritatea a evaluat alimentul nou menționat la articolul 1, asupra cărora solicitantul susține că deține drepturile de proprietate și în absența cărora protecția datelor nu ar fi putut să fie autorizată, nu pot fi utilizate în favoarea unui solicitant ulterior pentru o perioadă de cinci ani de la data intrării în vigoare a prezentului regulament în absența acordului societății Mitsubishi Gas Chemical Company, Inc.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  EFSA Journal 2017; 15(11):5058.

            (5)  Mitsubishi Gas Chemical Company Inc., 2005b (raport nepublicat).

            (6)  Mitsubishi Gas Chemical Company Inc., 2008b (raport nepublicat).

            (7)  Mitsubishi Gas Chemical Company Inc., 2006d (raport nepublicat).

            (8)  Mitsubishi Gas Chemical Company Inc., 2006c (raport nepublicat).

            (9)  Mitsubishi Gas Chemical Company Inc., 2005a (raport nepublicat).

            (10)  Mitsubishi Gas Chemical Company Inc., 2006b (raport nepublicat).

            (11)  Grupul științific al EFSA pentru produse dietetice, nutriție și alergii, Procesul-verbal al celei de a 83-a sesiuni care a avut loc la 7-8 februarie 2018 și a fost convenit la 18 februarie 2018.

            (12)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        Următoarea ultimă coloană se adaugă în Tabelul 1 (Alimente noi autorizate):
                        „Protecția datelor”

                        2.

                        Următoarea rubrică se inserează în Tabelul 1 (Alimente noi autorizate) în ordine alfabetică:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    „Sare disodică de pirolochinolină chinonă

                                       Categorie specifică de alimente

                                       Niveluri maxime

                                    Denumirea alimentului nou de pe eticheta produselor alimentare care îl conțin este «Sare disodică de pirolochinolină chinonă»
                                    Suplimentele alimentare care conțin sare disodică de pirolochinolină chinonă trebuie să poarte următoarea mențiune:
                                    Acest supliment alimentar ar trebui să fie utilizat numai de către adulți, cu excepția femeilor însărcinate și a celor care alăptează

                                    Autorizat la 2 septembrie 2018. Această includere se bazează pe dovezi științifice și date științifice care fac obiectul unui drept de proprietate protejate în conformitate cu articolul 26 din Regulamentul (UE) 2015/2283.
                                    Solicitant: Gas Mitsubishi Chemical Company, Inc., Mitsubishi Building 5-2, Marunouchi 2-chome Chiyoda-ku, Tokyo 100-8324, Japonia. Pe perioada protecției datelor, alimentul nou sare disodică de pirolochinolină chinonă este autorizat pentru introducerea pe piață pe teritoriul Uniunii numai de către Mitsubishi Gas Chemical Company, Inc., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau datele științifice care fac obiectul unui drept de proprietate protejate în conformitate cu articolul 26 din Regulamentul (UE) 2015/2283 sau cu acordul Mitsubishi Gas Chemical Company, Inc.
                                    Data de încheiere a protecției datelor: 2 septembrie 2023.”

                                    Suplimente alimentare, astfel cum sunt definite în Directiva 2002/46/CE, destinate populației adulte, cu excepția femeilor însărcinate și a femeilor care alăptează

                                    20 mg/zi

                        3.

                        Următoarea rubrică se inserează în tabelul 2 (Specificații) în ordine alfabetică:

                                    Aliment nou autorizat

                                    Specificație

                                    „Sare disodică de pirolochinolină chinonă

                                       Definiție:

                                    Denumire chimică: 9-carboxi-4,5-dioxo-1H-pirolo[5,4-f]chinolină-2,7-dicarboxilat de disodiu
                                    Formula chimică: C14H4N2Na2O8

                                    Nr. CAS: 122628-50-6
                                    Masa moleculară: 374.17 Da

                                       Descriere

                                    Sarea disodică de pirolochinolină chinonă este o pulbere maro-roșcată produsă de bacteria nemodificate genetic Hyphomicrobium denitrificans tulpina CK-275.

                                       Caracteristici/Compoziție

                                    Aspect: Pulbere maro - roșcată
                                    Puritate: ≥ 99,0 % (greutate uscată)
                                    Absorbție UV (A322/A259): 0,56 ± 0,03
                                    Absorbție UV (A233/A259): 0,90 ± 0,09
                                    Umiditate: ≤ 12,0 %

                                       Solvent rezidual

                                    Etanol: ≤ 0,05 %

                                       Metale grele

                                    Plumb: < 3 mg/kg
                                    Arsen: < 2 mg/kg

                                       Criterii microbiologice:

                                    Numărul total de celule viabile: ≤ 300 UFC/g
                                    Mucegaiuri/drojdii: ≤ 12 UFC/g
                                    Bacterii coliforme: absente în 1 g

                                       Hyphomicrobium denitrificans: ≤ 25 UFC/g
                                    UFC: Unități formatoare de colonii”


title: Regulamentul de punere în aplicare (UE) 2018/1115 al Consiliului din 10 august 2018 privind punerea în aplicare a articolului 20 alineatul (1) din Regulamentul (UE) 2015/735 privind măsuri restrictive având în vedere situația din Sudanul de Sud

text:
                  13.8.2018

                  RO

                  Jurnalul Oficial al Uniunii Europene

                  L 204/1

         REGULAMENTUL DE PUNERE ÎN APLICARE (UE) 2018/1115 AL CONSILIULUI
         din 10 august 2018
         privind punerea în aplicare a articolului 20 alineatul (1) din Regulamentul (UE) 2015/735 privind măsuri restrictive având în vedere situația din Sudanul de Sud
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/735 al Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014 (1), în special articolul 20 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 7 mai 2015, Consiliul a adoptat Regulamentul (UE) 2015/735.

                     (2)

                     La 13 iulie 2018, Consiliul de Securitate al Organizației Națiunilor Unite a adoptat Rezoluția 2428 (2018) care adaugă în special două persoane pe lista persoanelor și entităților care fac obiectul măsurilor restrictive. Persoanele respective ar trebui, prin urmare, să fie adăugate în anexa I la Regulamentul (UE) 2015/735. Întrucât aceste două persoane au fost deja desemnate în cadrul anexei II la Regulamentul (UE) 2015/735, acestea ar trebui, prin urmare, să fie eliminate din anexa II la Regulamentul (UE) 2015/735, pentru a fi desemnate în cadrul anexei I.

                     (3)

                     Prin urmare, anexa I și anexa II la Regulamentul (UE) 2015/735 ar trebui modificate în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) 2015/735 se modifică astfel cum se prevede în anexa I la prezentul regulament.

            Articolul 2
            Anexa II la Regulamentul (UE) 2015/735 se modifică astfel cum se prevede în anexa II la prezentul regulament.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.

                  Pentru Consiliu

                  Președintele

               G. BLÜMEL

            (1)  JO L 117, 8.5.2015, p. 13.

            ANEXA I
            Următoarele persoane se adaugă pe lista prevăzută în anexa I la Regulamentul (UE) 2015/735:

               „7.   Malek REUBEN RIAK RENGU (alias Malek Ruben)

               Titlu: general-locotenent
               Desemnare: (a) șef adjunct al forțelor pentru suport logistic; (b) șef adjunct al Statului-Major și inspector general al armatei
               Data nașterii: 1 ianuarie 1960
               Locul nașterii: Yei, Sudanul de Sud
               Cetățenie: Sudanul de Sud
               Data desemnării de către ONU: 13 iulie 2018

                  Alte informații: Ca șef adjunct al forțelor pentru suport logistic în cadrul SPLA (Armata de Eliberare a Poporului Sudanez), Riak a fost unul dintre înalții funcționari ai Guvernului Sudanului de Sud care au planificat și au supravegheat în 2015 o ofensivă în statul Unity care a condus la distrugeri pe scară largă și strămutarea unui număr important de persoane.

                  Informații din rezumatul motivelor includerii pe listă comunicat de Comitetul pentru sancțiuni:

               Malek Ruben Riak a fost inclus pe listă la 13 iulie 2018 în temeiul punctului 6, punctului 7 litera (a) și punctului 8 din Rezoluția 2206 (2015), astfel cum s-a reafirmat în Rezoluția 2418 (2018), pentru «acțiuni sau politici care amenință pacea, securitatea sau stabilitatea Sudanului de Sud»; «acțiuni sau politici care au drept obiectiv sau efect agravarea sau extinderea conflictului din Sudanul de Sud […]» și în calitatea de lider «al oricărei entități, inclusiv al oricărui grup sud-sudanez guvernamental, de opoziție, miliție sau de alt tip implicat sau ai cărui membri se implică în oricare dintre activitățile descrise la punctele 6 și 7» și în temeiul punctului 14 litera (e) din această rezoluție pentru «planificarea, conducerea sau comiterea unor acte care implică violența sexuală și de gen în Sudanul de Sud».
               Potrivit raportului grupului de experți privind Sudanul de Sud din ianuarie 2016 (S/2016/70), Riak a făcut parte dintr-un grup de înalți funcționari ai aparatului de securitate care au planificat o ofensivă în statul Unity împotriva SPLM-IO, începând din ianuarie 2015, și ulterior au supravegheat execuția acesteia începând de la sfârșitul lunii aprilie 2015. Guvernul Sudanului de Sud a început înarmarea tinerilor Bul Nuer la începutul anului 2015, pentru a facilita participarea acestora la ofensivă. Majoritatea tinerilor Bul Nuer aveau deja acces la puști automate modelul AK, însă aveau nevoie de muniție pentru a-și susține operațiunile. Grupul de experți a raportat elemente de probă, inclusiv mărturii din surse militare, conform cărora muniția a fost furnizată grupurilor de tineri de comandamentul SPLA în mod specific pentru ofensivă. Riak era șef adjunct SPLA al forțelor pentru suport logistic la momentul respectiv. Ofensiva a dus la distrugerea sistematică a satelor și a infrastructurii, strămutarea forțată a populației locale, uciderea și torturarea arbitrară a civililor, utilizarea pe scară largă a violenței sexuale, inclusiv împotriva bătrânilor și a copiilor, răpirea și recrutarea copiilor ca soldați, precum și strămutarea unui număr important de persoane. Ca urmare a distrugerii unei suprafețe importante din părțile sudice și centrale ale statului, numeroase mass-media și organizații umanitare, precum și Misiunea Organizației Națiunilor Unite în Sudanul de Sud (UNMISS) au publicat rapoarte cu privire la amploarea abuzurilor care au fost comise.
               8.   Paul MALONG AWAN [alias: (a) Paul Malong Awan Anei, (b) Paul Malong, (c) Bol Malong]

               Titlu: general
               Desemnare: (a) fost șef al Statului-Major al Armatei de Eliberare a Poporului Sudanez (SPLA); (b) fost guvernator, Statul Bahr el-Ghazal de Nord
               Data nașterii: (a) 1962; (b) 4 decembrie 1960; (c) 12 aprilie 1960
               Locul nașterii: Malualkon, Sudanul de Sud
               Cetățenie: (a) Sudanul de Sud; (b) Uganda
               Nr. pașaport: (a) Sudanul de Sud nr. S00004370; (b) Sudanul de Sud nr. D00001369; (c) Sudan nr. 003606; (d) Sudan nr. 00606; (e) Sudan nr. B002606
               Data desemnării de către ONU: 13 iulie 2018

                  Alte informații: În calitatea de șef al Statului-Major al SPLA, Malong a extins sau a prelungit conflictul din Sudanul de Sud prin încălcări ale Acordului de încetare a ostilităților și încălcări ale Acordului din 2015 privind soluționarea conflictului din Sudanul de Sud (ARCSS). Conform relatărilor, a condus acțiuni vizând uciderea liderului opoziției, Riek Machar. A ordonat unităților SPLA să împiedice transportul de provizii umanitare. Sub conducerea lui Malong, SPLA a atacat civili, școli și spitale; a dus la strămutarea forțată a populației civile; a instrumentat dispariții forțate; a reținut civili în mod arbitrar și a întreprins acte de tortură și violuri. Acesta a mobilizat miliția tribală Mathiang Anyoor Dinka, care utilizează copii-soldați. Sub conducerea acestuia, SPLA a restricționat accesul UNMISS, al Comisiei mixte de monitorizare și evaluare (JMEC) și al CTSAMM (Mecanismul de monitorizare a acordurilor de încetare a focului și securitate tranzițională) la fața locului pentru a investiga și a documenta abuzurile.

                  Informații din rezumatul motivelor includerii pe listă comunicat de Comitetul pentru sancțiuni:

               Paul Malong Awan a fost inclus pe listă la 13 iulie 2018 în temeiul punctului 6, al punctului 7 litera (a), al punctului 7 litera (b), al punctului 7 litera (c), al punctului 7 litera (d), al punctului 7 litera (f) și al punctului 8 din Rezoluția 2206 (2015), astfel cum s-a reafirmat în Rezoluția 2418 (2018), pentru «acțiuni sau politici care au drept obiectiv sau efect agravarea sau extinderea conflictului din Sudanul de Sud sau obstrucționarea negocierilor sau proceselor de reconciliere sau de pace, inclusiv încălcări ale Acordului de încetare a ostilităților»; «acțiuni sau politici care periclitează acordurile tranzitorii sau subminează procesul politic în Sudanul de Sud»; «atacarea civililor, inclusiv a femeilor și copiilor, prin comiterea de acte de violență (inclusiv omoruri, mutilări, tortură sau viol sau alte violențe cu caracter sexual), răpiri, dispariții forțate, strămutare forțată sau atacuri asupra școlilor, a spitalelor, a lăcașurilor de cult sau a locurilor în care se refugiază civili sau printr-o conduită care ar constitui un abuz grav sau o încălcare a drepturilor omului sau o încălcare a dreptului internațional umanitar»; «planificarea, conducerea sau comiterea de acte care încalcă dreptul internațional aplicabil în domeniul drepturilor omului sau dreptul internațional umanitar ori de acte care constituie încălcări ale drepturilor omului în Sudanul de Sud»; «folosirea sau recrutarea de copii întreprinsă de grupări armate sau de forțe armate în contextul conflictului armat din Sudanul de Sud»; «obstrucționarea activităților misiunilor internaționale de menținere a păcii, a misiunilor diplomatice sau umanitare din Sudanul de Sud, inclusiv a Mecanismului de monitorizare și verificare al IGAD sau a furnizării, respectiv a distribuirii sau a accesului la asistență umanitară», precum și în calitatea de lider «al oricărei entități, inclusiv al oricărui grup sud-sudanez guvernamental, de opoziție, miliție sau de alt tip implicat sau ai cărui membri se implică în oricare dintre activitățile descrise la punctele 6 și 7».
               Malong a fost șeful Statului-Major al SPLA de la 23 aprilie 2014 până în mai 2017. În funcția sa anterioară de șef al Statului-Major, a extins sau a prelungit conflictul din Sudanul de Sud prin încălcări ale Acordului de încetare a ostilităților și încălcări ale Acordului din 2015 privind soluționarea conflictului din Sudanul de Sud (ARCSS). Conform relatărilor, la începutul lunii august 2016 Malong a condus acțiuni vizând uciderea liderului opoziției din Sudanul de Sud, Riek Machar. Încălcând cu bună știință ordinele președintelui Salva Kiir, Malong a ordonat asalturile din 10 iulie 2016 cu tancuri, armament de elicopter și infanterie asupra rezidenței lui Machar și asupra bazei «Jebel» a Mișcării Populare de Eliberare a Sudanului în Opoziție (SPLM-IO). Malong a supravegheat personal eforturile comandamentului SPLA de a-l intercepta pe Machar. La începutul lunii august 2016, Malong a dorit ca SPLA să atace imediat poziția în care se bănuia că se află Machar și a informat comandanții SPLA că Machar nu trebuie să fie prins în viață. În plus, la începutul anului 2016, informațiile indică faptul că Malong a ordonat unităților SPLA să împiedice transportul de provizii umanitare de-a lungul râului Nil, unde zeci de mii de civili se confruntau cu foametea, susținând că ajutorul alimentar ar fi deturnat de la civili către grupările de miliție. Ca urmare a ordinelor lui Malong, s-a împiedicat trecerea peste Nil a proviziilor alimentare timp de cel puțin două săptămâni.
               Pe parcursul mandatului său de șef al Statului-Major al SPLA, Malong a fost responsabil de comiterea de către SPLA și forțele sale aliate a unor abuzuri grave, inclusiv atacuri asupra civililor, strămutări forțate, dispariții forțate, detenții arbitrare, tortură și viol. Sub conducerea lui Malong, SPLA a lansat atacuri îndreptate împotriva populației civile și a ucis intenționat civili neînarmați și care fugeau din calea ostilităților. Numai în zona Yei, ONU a documentat 114 ucideri de civili de către SPLA și forțele sale aliate între iulie 2016 și ianuarie 2017. SPLA a atacat intenționat școli și spitale. În aprilie 2017, Malong ar fi ordonat SPLA să îndepărteze toate persoanele, inclusiv civilii, din zona aflată în jurul Wau. Se pare că Malong nu a descurajat uciderea civililor de către trupe ale SPLA, iar persoanele suspectate că ascund rebeli au fost considerate ținte legitime.
               Potrivit unui raport din 15 octombrie 2014 al Comisiei de anchetă a Uniunii Africane privind Sudanul de Sud, Malong a fost responsabil pentru mobilizarea în masă a miliției tribale Mathiang Anyoor Dinka, în privința căreia Mecanismul de monitorizare a acordurilor de încetare a focului și securitate tranzițională (CTSAMM) a furnizat probe privind folosirea copiilor-soldați.
               Sub conducerea de către Malong a SPLA, forțele guvernamentale au restricționat periodic accesul Misiunii Organizației Națiunilor Unite în Sudanul de Sud (UNMISS), al Comisiei mixte de monitorizare și evaluare (JMEC) și al CTSAMM atunci când acestea au încercat să investigheze și să documenteze abuzurile. De exemplu, la 5 aprilie 2017, o patrulă comună a ONU și CTSAMM a încercat să intre în Pajok, însă a fost respinsă de soldați ai SPLA.”

            ANEXA II
            Rubricile referitoare la persoanele menționate mai jos se elimină din anexa II la Regulamentul (UE) 2015/735:

                        —

                                    1.

                                    Paul Malong;

                        —

                                    3.

                                    Malek Reuben Riak.